Italiyalik tajribali yarim himoyachi Andrea Pirlo ayni kunlarda Londonda bo‘lgan va «Chelsi» mashg‘ulotlarini kuzatgan. Qayd etish kerakki, londonliklar jamoasi bosh murabbiyi Antonio Konte 37 yoshli bu xavbek bilan Turinda muvaffaqiyatli ravishda hamkorlik qilgandi. Goal.com nashrining yozishicha, Konte Pirloni «Chelsi»ga ijara asosida taklif etishni rejalashtirmagan. «Andrea shunchaki mehmonga keldi, uning «Nyu-York Siti» bilan shartnomasi muddati yana bir yil davom etadi. U Amerikadagi barcha sharoitlardan mamnun. Men uning mehmonga kelganidan xursandman, Andrea «Yuventus»dagi faoliyatim vaqtida o‘zimga eng yaqin olgan futbolchilarimdan edi, biz u bilan birga katta g‘alabalarga erishganmiz», – degan Konte.